b'\n_START_ARTICLE_\nLaivakorppu\n_START_PARAGRAPH_\nLaivakorppu on laivoissa ennen k\xc3\xa4ytetty miehist\xc3\xb6n ruoka. Korput olivat pelk\xc3\xa4st\xc3\xa4 jauhoista ja vedest\xc3\xa4 tehtyj\xc3\xa4 l\xc3\xa4hes mauttomia keksej\xc3\xa4, jotka oli paistettu kuin leip\xc3\xa4 ja sitten kuivatettu. Joissain resepteiss\xc3\xa4 korpputaikinaan lis\xc3\xa4ttiin my\xc3\xb6s suolaa. Korpputaikina vaivattiin v\xc3\xa4h\xc3\xa4ll\xc3\xa4 vedell\xc3\xa4 ilman rasvaa tai nostatusaineita niin, ett\xc3\xa4 pelkk\xc3\xa4 vesi ja jauhot muodostivat kuivan ja tiiviin taikinan. Keksitaikina kaulittiin ja leikattiin muotoonsa, keksej\xc3\xa4 paistettiin leivinuunissa noin tunti, ja niiden annettiin kuivua uunissa j\xc3\xa4lkil\xc3\xa4mm\xc3\xb6ll\xc3\xa4 tai uunin ulkopuolella useita p\xc3\xa4ivi\xc3\xa4 ennen pakkaamista kosteuden poistamiseksi._NEWLINE_Kuivina ja kovina hyvin s\xc3\xa4ilyv\xc3\xa4t korput olivat yleens\xc3\xa4 liian kovia sy\xc3\xb6t\xc3\xa4viksi sellaisinaan, joten ne oli tapana murtaa ja kastaa vedess\xc3\xa4, kahvissa tai muussa juomassa tai kastaa liemiruokaan. Laivakorput olivat Pohjois-Amerikan kultarynt\xc3\xa4yksen aikaan my\xc3\xb6s monen uudisasuttajan ruokavaliota, ja ne saatettiin my\xc3\xb6s murustaa ja lis\xc3\xa4t\xc3\xa4 pannussa valmistettuun rasvapohjaiseen kastikkeeseen._NEWLINE_N\xc3\xa4kkileip\xc3\xa4 muistuttaa laivakorppuja.'